Tatoeba sentences — language code: ckt
Ыныкит-ым нытваӄэн кытыгтийгатгыргын ынӈин вальыт ӄэчевъятгыргыт, элянма-ым ытри лыгипэтлеӄэй нытилиӄинэт онмычыкогты нотасӄэты амалваӈ вальэпы тыӈачьыткойпы.
Тъычгыргын ынӈин вальэпы энанъаӄараквыргэпы нытомгатӄэн выентогыргэпы, чама ыныкит йитйитти ынӈин вальэн нытваӈӈоӄэнат гылгык ынкъам лылек, лымэвыр-ым э'ӄэрэльык роолӄыльык нынъэлӄинэт кэӈъичыку о'равэтльэн.
Чама ынӈин вальыт энаврыӈыткогыргыт нытомгатӄэнат иквичиплыткук ръаӄаравъепы мэмлепы.
Ынӈин вальыт энаврыӈыткогыргыт нытваӄэнат амалваӈ вальо.
Ыргынан нынъэӄэрэвӄин чемгьогыргын, ӄутырык нынвилевӄин гылгын, чымӄырык-ым нынъэӄэрэвӄин таӈымыльэты о'равэтльэн ӄэлелвын, ӄутырык-ым ытръэч нынъэӄэрэвӄинэт рытрат ынкъам выентокэн ӄэлелвынти.
Ынанъяачӄэн энаврыи'ыткольыт тэӈэмынпиркылевыткульу нитӄинэт.
Химиякэн эрвэпы тури нэрэвириӈэнӈытык противогаза, резиноэвиръэ лымэвыр-ым авынрытэнмавыльа эвиръэ ынкъам пылекэ, чама-ым онмычыко вальа атчытванва.
Ынӄэн ынанъаӄачьыт энанматытконаӈат о'равэтльэн!
Ынкы энанматыткольо ынкъам инэнтъылыӈэвыткульу нитӄинэт амалваӈ энаврыӈытколыт микробтэ (энантыльыӈовыткольыт), чилимуӄыт.
Чымӄык микробтэ ынкъам чилимуӄыт нылгоратваӄэяат!
Бактериологиякэн ирвыт ныривлыӄинэт ынкъам нынманаӈавӄэнат риӈэнэӈэтэ, ракетата ынкъам кытийга рыплятыльа аэростатырык.
Ынӄоры нынэрэтыткуӄинэт пэӈпэӈвытрэты эвытлым мытӄымил вытрыльу.
Ыиӄэнат нитӄинэт энаврыӈыткольо таӈамалваӈ вальык тъычгыргык.
Ытри нынманаӈавӄэнат амалваӈ вальа э'лемымрэрык, кымъырык, мымлырык.
Ынӈин вальа бактериякэн энантъылыӈовыткота нэнаврыӈӄэнат мэйӈынымнымыт ынӄам майӈыпредприятияткот варатхозяйствокэн, поездынывэлынвыт, ы'тымпанванвыт, эквэчемэмлыпэрэткогыргыт (аймыгыргыт), ӈэлвылти амалваӈ вальэн гынникин ынкъам нымэйыӈӄинэт роолӄылтыӈачьынӈавванвыт.
Нэнаврыӈыткоӄэнат о'равэтльат ынкъам гынникыт ынӈин вальа тъычгырга ванэван ытръэч ытри раратыткома гырголяйпы ынкъам рыманаӈавма, ымы-ым галяплыткок нымкыӄинэт кэливытгырти, ы'лёт ымы-ым рыпэт неделят галяплыткок.
Иӈӄун авнатъылыӈока нитыркынэт о'равэтльан ынӈин вальа тъычгырга, вэтыӄун ытри эвыр ынкэӄэй льоолӄылтэ энаврыӈытконаӈат.
Ынкъам ынкы винрэтыльылӄылти таӈымыльо о'равэтльат медицинкэн ынкъам ветеринарныкэн учрежденияткорыкы!
Ыныкит э'ӄэльэ нараяаӈынат маравма бактериякэн энаврыӈытконаӈат, ынӄэн гамгаъоравэтльата танльоӈ вальын, пууръу-ым ръатъычгырга ыннӄэн нэнаврыӈыткоӄэн – ынӄэн нэлкылӄин ытръэч лыбораторияк.
Ыныкит бактериякэн энантъылыӈовыткокэн эпаврыӈытконаӈат ныяаӄэнат пиӈпиӈвытру, ынкы яал ивтылетэ риӈэмъетыльык риӈэнэӈэк нытомгатӄэнат поа'ръэттэ, э'митри мэрынрэ ныманаӈатӄэнат ынкъам нэрэтӄинэт нотасӄэты мъэйитйиту эвытлым пиӈпиӈвытру.
Лыӈырит пэглянаӈат йыръыльыт бактериякэн энаврыӈытконаӈата, ытри ванэван нэргыпэглянат.
Ынӄоры 'нытваӄэнат нымэйыӈӄинэт чимэптыт, нотасӄыткынык-ым ынкъам амалваӈ вальык тыӈачьыткынык нытваӈӈоӄэнат йитйитти ынкъам пиӈпиӈвытрыт.
Танльоӈ нитӄинэт ымы рэӈанаӈайпы раратъеттэ амалван пэральыт ченлет, рычымк этти, тэючгыт.
Ынкъам ынкы, миӈкы ытри нэрэтӄинэт, нымкъэв нытваӈӈоӄэнат амалваӈ вальыт э'лемымрэт, кымъыт ынкъам ӄутти чит ынӈин ванвык атвакыльэнат.